b'\n_START_ARTICLE_\nCecilija Miler\n_START_PARAGRAPH_\nCecilija Miler (1944., Sombor) hrvatska akademska slikarica, hrvatska pjesnikinja i novinarka iz vojvo\xc4\x91anskog grada Sombora, Srbija.\n_START_SECTION_\nSlikarstvo\n_START_PARAGRAPH_\nPrve slikarske korake ostvarila je kao u\xc4\x8denica somborske osnovne \xc5\xa1kole. Crta u tehnicu ulja na platnu i akrili, svili i staklu.  Od 1971. se bavi slikarstvom.  Crta krajolike i biljni svijet._NEWLINE_Od 2000. do 2003. bila je pro\xc4\x8delnica likovne sekcije HKUD Vladimir Nazor iz Sombora._NEWLINE_Ilustrirala je nekoliko knjiga i slikovnica. Uglavnom su u izdanju Katoli\xc4\x8dkog instituta za kulturu, povijest i duhovnost \xe2\x80\x9eIvan Antunovi\xc4\x87" i Hrvatske \xc4\x8ditaonice u Subotici. Me\xc4\x91u njima su Tri pripovitke o zmajovima prireditelja Balinta Vujkova, Pripovitke za laku no\xc4\x87_NEWLINE_Do o\xc5\xbeujka 2012. je 14 puta samostalno izlagala a sudjelovala je na 130 zajedni\xc4\x8dkih izlo\xc5\xbebi u zemlji i inozemstvu._NEWLINE_\xc4\x8clanica je Likovne grupe 76 iz Sombora od 1983. godine i brojnih likovnih kolonija u zemlji i inozemstvu._NEWLINE_Osnovala je Likovnu koloniju Colorit koja djeluje pri HKUD-u Vladimir Nazor._NEWLINE_Sudionica je smotre likovnog stvarateljstva amatera Srbije 1995., 1998., 1999. godine te smotre likovnog stvarateljstva amatera Vojvodine 2002. godine.\n_START_SECTION_\nPjesni\xc5\xa1tvo\n_START_PARAGRAPH_\nPi\xc5\xa1e pjesme. Sudionica je manifestacije Lira naiva. Neke pjesme joj se nalaze u zbirci Svitanje rije\xc4\x8di s pjesni\xc4\x8dkog skupa u Re\xc5\xa1etarima (pjesni\xc5\xa1tvo Knji\xc5\xbeevne sekcije KUD-a "Re\xc5\xa1etari" i hrvatskih pjesnika u iseljeni\xc5\xa1tvu) 2002. (objavljeno 2003.) u izboru Stjepana Bla\xc5\xbeetina, Ivana Sli\xc5\xa1uri\xc4\x87a, \xc4\x90ure Vidmarovi\xc4\x87a, zbirci Nad vremenom i ognji\xc5\xa1tem s pjesni\xc4\x8dkog skupa u Re\xc5\xa1etarima 2004. (objavljeno 2005.), u izboru Stjepana Bla\xc5\xbeetina, Ivana Sli\xc5\xa1uri\xc4\x87a, \xc4\x90ure Vidmarovi\xc4\x87a i urednika Ivana De Ville, Dodiri, odlasi s pjesni\xc4\x8dkog skupa u Re\xc5\xa1etarima 2005. (objavljeno 2006.) urednika Ivana De Ville. U re\xc5\xa1etarskoj se zbirci osim nje nalaze i ovi hrvatski pjesnici iz Ba\xc4\x8dke: Josip Dumend\xc5\xbei\xc4\x87, Zlatko Gorjanac, Antun Kova\xc4\x8d, Pavka Domi\xc4\x87, Milivoj Pr\xc4\x87i\xc4\x87 i Robert G. Tilly.\n_START_SECTION_\nNovinarstvo\n_START_PARAGRAPH_\nBila je u uredni\xc5\xa1tvu lista Miroljub.\n_START_SECTION_\nPriznanja\n_START_PARAGRAPH_\nZa svoj je radi dobila vi\xc5\xa1e nagrada: pohvala na smotri likovnih umjetnika Vojvodine 2007._NEWLINE_Naziva ju se "neokrunjenom kraljicom" slikarskih kolonija KPZH \xc5\xa0okadija iz Sonte".'